Strateške računarske igre

Strateške računarske igre su one igre koje sadrže elemente strategije.

Strateške računarske igre dijele se prema:
 Načinu igranja na:
 Igre u realnom vremenu
 Igre na poteze
 Prema cilju igre na:
 Razvojne
 Ratne

Također postoje i kombinacije ovih podjela tako da je većina ratnih stateških igara ujedno i razvojna igra.


 Igre u realnom vremenu 

To su igre u kojima su faze računalne obrade podataka vremenski vrlo kratke i teku konstantnom brzinom. 

Igra se odvija instantno u očima igrača jer je vremenski odziv između izdavanja zapovjedi i njenog izvođenja, te odgovora umjetne inteligencije kraći od jedne sekunde, ili traje onoliko dugo koliko je potrebno protivničkom igraču da percipira akciju te potom reagira.

Primjeri uključuju: Dune II, Dune 2000, Warcraft, Starcraft, Command and Conquer, Age of Empires i druge.

 Igre na poteze 

To su igre u kojima računar obrađuje važne podatke na kraju proizvoljno dugih faza u kojima igrač donosi odluke.

Primjeri uključuju: Sid Meier's Civilization, Sid Meier's Alpha Centauri, Master of Orion, Call to Power, Galactic Civilizations i druge.

 Razvojne igre 

Cilj igre je postići moć ili nadmoć nad drugim igračima gradnjom, unaprijeđivanjem. U ovim igrama rijetko ima elemenata vojnih sukoba i aktivnosti, ali su moguće pobune, nesreće i slično.

Neke od razvojnih igara imaju postavljene ciljeve definirane u obliku novčanog ekvivalenta, ili postizanje nekog zadatka u danom vremenu (npr. gledanost, posjećenost, i sl.) te je pobjeda moguća, dok druge privlače igrače da što dulje ostanu uspješni (oržavanje grada).

Primjeri uključuju: Sim City, Roalercoaster tycoon, Zoo tycoon, Railroad tycoon, itd.

 Ratne igre 

U ratnim igrama pobjeda se postiže vojnim porazom. Ekonomski aspekti ovih igara su u većini slučajeva minimalni i omogućuju ograničenje u mogućnostima i odabiru sredstava za postizanja cilja. 

Cilj ne mora biti pobjeda svih neprijatelja, već može biti i branjenje određenog objekta, špijuniranje, potajno probijanje neprijateljskih linija i krađa objekta.

Pimjeri uključuju: Warcraft, Starcraft, Command and Conquer, Age of Empires, Commandos.

Kategorija:Videoigre